钦定古今图书集成/方舆汇编/边裔典/第122卷 > 大学衍义补 > 《劳还师歌》晋·张华
## 钦定古今图书集成/方舆汇编/边裔典/第122卷 > 大学衍义补 > 《劳还师歌》晋·张华

𤞤狁背天德，构乱扰邦畿。戎车震朔野，群帅赞皇威。
将士齐心旅，感义忘其私。积势如鞹弩，赴节如发机。
嚣声动山谷，金光曜素晖。挥戟陵劲敌，武步蹈横尸。
鲸鲵皆授首，北土永清夷。昔往冒隆暑，今来白雪霏。
征夫信勤瘁，自古咏《采薇》。收荣于舍爵，燕喜在凯归。